ຢ່າງນ້ອຍ 22 ຄົນ ເສຍຊີວິດ ໃນການໂຈມຕີ ສະຫລະຊີບ ຢູ່ ອັຟການີສຖານ
ຜູ້​ວາງ​ລະ​ເບີດ ຢ່າງ​ນ້ອຍ​ອີກ​ຄົນ​ໜຶ່ງ​ ​ໄດ້​ລະ​ເບີດ​ຕົນ​ເອງ ຢູ່​ໃນ​ບໍລິ​ເວນ ​ເດີ່ນ​ສຳນັກງານ​ຕຳຫລວດ ບ່ອນທີ່​ພວກ​ຕຳຫລວດ​​ເຕົ້າ​ໂຮມ​ກັນ​ເພື່ອ​ກິນ​ເຂົ້າ
ເຈົ້າໜ້າທີ່ແຂວງໃນອັຟການິສຖານກ່າວວ່າ ພວກວາງລະເບີດ ສະຫລະຊີບກຸ່ມໜຶ່ງ ໄດ້ທຳການໂຈມຕີສະຖານີຕຳຫລວດແຫ່ງ ໜຶ່ງ ໃນພາກຕາເວັນອອກຂອງປະເທດ ໂດຍໄດ້ສັງຫານຕຳ ຫລວດຢ່າງນ້ອຍ 22 ຄົນ ແລະເຮັດໃຫ້ບາດເຈັບອີກ 18 ຄົນ ຜູ້ໂຈມຕີຄົນໜຶ່ງລະເບີດຕົວເອງ ຢູ່ປະຕູທາງເຂົ້າສຳນັກງານ ຕຳຫລວດ ໃນເມືອງ Pul-i-Alam ປະມານ 60 ຫລັກ ຫ່າງ ຈາກນະຄອນຫລວງ ກາບູລ ໄປທາງທິດໃຕ້ ອິງຕາມໂຄສົກອຳນາດປົກຄອງແຂວງ ຜູ້ວາງລະເບີດ ຢ່າງນ້ອຍອີກຄົນໜຶ່ງ ໄດ້ລະເບີດຕົນເອງ ຢູ່ໃນບໍລິເວນ ເດີ່ນສຳນັກງານຕຳຫລວດ ບ່ອນທີ່ພວກຕຳຫລວດເຕົ້າໂຮມກັນເພື່ອກິນເຂົ້າ ກຸ່ມ Taliban ໄດ້ອ້າງເອົາຄວາມຮັບຜິດຊອບໃນການໂຈມຕີຄັ້ງນີ້ ການໂຈມຕີດັ່ງກ່າວໄດ້ມີຂຶ້ນ ພຽງໜຶ່ງມື້ ຫລັງຈາກທີ່ກຸ່ມຕາລີບານໄດ້ ສັງຫານຕຳຫລວດ ຢ່າງນ້ອຍ 13 ຄົນ ໃນແຂວງ Kandahar ທາງພາກໃຕ້ຂອງອັຟການິສຖານ